Diari Oficial de la Generalitat Valenciana


Sumari del DOGV 6065, del 27-07-2009 (2009/8300)

ACORD de 27 de maig de 2009, de la Junta de Govern del Col·legi Oficial de Farmacèutics de València, pel qual s'aprova la creació de fitxers de dades de caràcter personal de titularitat pública.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2009/05/27/(1)/dof/vci/html**

### Dades del document

Número de DOGV
:   6065

Data del DOGV
:   27-07-2009

Secció del DOGV
:   I. DISPOSICIONS GENERALS

Número del document
:   2009/8300


Data del document
:   27-05-2009

Organisme emissor
:   Col·legi Oficial de Farmaceutics de València

Tipus de document
:   Acord

Anàlisi jurídica

 Descriptors 

:   * base de dades
    * farmacèutic
    * dades personals
    * legislació
    * col·legi professional

ACORD de 27 de maig de 2009, de la Junta de Govern del Col·legi Oficial de Farmacèutics de València, pel qual s'aprova la creació de fitxers de dades de caràcter personal de titularitat pública. [2009/8300]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.  
Respecte d'això, l'article 5.m del Reial Decret 1720/2007, de 21 de desembre, que aprova el reglament de desplegament de l'esmentada llei orgànica, considera fitxers de titularitat pública els fitxers de què siguen responsables els òrgans constitucionals o amb rellevància constitucional de l'Estat o les institucions autonòmiques amb funcions anàlogues a estos, les administracions públiques territorials, així com les entitats o organismes vinculats o dependents d'estes administracions i les corporacions de dret públic sempre que la seua finalitat siga l'exercici de potestats de dret públic.  
El Col·legi Oficial de Farmacèutics de València (MICOF) és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/74, de Col·legis Professionals, de 13 de febrer, modificada per les lleis 74/78, de 26 de desembre; 7/97, de 14 de febrer, i Reial Decret Llei 6/00, de 23 de juny, i en el seu estatut propi, aprovat per la Resolució de 17 de novembre de 1998, del secretari general de la Conselleria de Presidència, publicats en el Diari Oficial de la Comunitat Valenciana número 3411, de data 13 de gener de 1999.  
Com a corporació de dret públic i en els termes que figuren en la jurisprudència del Tribunal Constitucional, en sentències com les de 20/88 i 87/89, correspon al MICOF l'exercici de totes aquelles funcions d'interés públic que directament i en relació amb la professió li encomane el legislador o bé li delegue l'administració.  
Entre les funcions indicades, corresponen al MICOF, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.  
Concretament, l'article 2 dels seus estatuts considera fins essencials del Col·legi:  
«a) L'ordenació de la professió farmacèutica en qualsevol de les seues modalitats, dins del marc legal aplicable, en benefici tant de la societat a què serveixen el Col·legi i els col·legiats, com dels interessos generals que els són propis.  
b) Vigilar l'exercici de la professió, facilitant el coneixement i compliment de qualsevol tipus de disposicions legals que afecten a esta i fent complir l'ètica professional i les normes deontològiques que li són específicament pròpies, així com vetlar per l'adequat nivell de qualitat de les prestacions professionals dels col·legiats, promovent-ne la formació i el perfeccionament.  
c) La defensa dels interessos professionals dels col·legiats i la representació exclusiva d'estos en l'exercici de la professió».  
A més de les funcions indicades, la Llei 44/03, de 21 de novembre, d'Ordenació de les Professions Sanitàries, en concordança amb la Llei 41/02, de 14 de novembre, Bàsica Reguladora de l'Autonomia del Pacient i Drets i Obligacions en Matèria d'Informació i Documentació Clínica, així com amb la Llei 16/03, de 28 de maig, de Cohesió i Qualitat del Sistema Nacional de Salut, ha establit que per a garantir de forma efectiva i facilitar l'exercici dels drets que corresponen als pacients en virtut de l'esmentada Llei 41/02, els col·legis professionals, consells autonòmics i consells generals, en els seus respectius àmbits territorials, establiran els registres públics de professionals que seran accessibles a la població i estaran a disposició de les administracions sanitàries i hauran de permetre conéixer el nom, la titulació, l'especialitat, el lloc d'exercici i aquelles altres dades que en la llei es determinen com a públics.  
En virtut d'això, de conformitat amb el que disposa l'article 20 de la Llei 15/99, de 13 de desembre, la Junta de Govern de MICOF, en la sessió celebrada el dia 27 de maig de 2009, acorda, per unanimitat, l'aprovació de la disposició de creació de fitxers de titularitat pública de caràcter personal de la corporació, en els termes següents:  
Article 1  
Es creen els fitxers de dades de caràcter personal de titularitat pública responsabilitat del MICOF que s'indiquen als annexos de la present disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, en particular a les prescripcions establides en el Reial Decret 1720/2007, de 21 de desembre, que aprova el reglament de desplegament de l'esmentada llei orgànica.  
Article 2  
El Col·legi Oficial de Farmacèutics de València, com a responsable dels fitxers i tractaments, haurà d'adoptar les mesures necessàries per a garantir que les dades de caràcter personal existents en estos fitxers s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/74, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/99, de 13 de desembre, de Protecció de Dades de Caràcter Personal.  
Article 3  
Els professionals afectats podran exercir els drets d'accés, rectificació, oposició i cancel·lació, davant de la Secretaria General del Col·legi Oficial de Farmacèutics de València, en la seu oficial de la corporació, sítia a València, carrer del Comte de Montornés, número 7 (46994).  
Article 4  
Delegar en la Junta de Govern del Col·legi Oficial de Farmacèutics de València la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del Col·legi, d'acord amb la Llei de Col·legis Professionals i la Llei de Protecció de Dades.  
Així mateix, es delega en la indicada Junta de Govern la modificació o supressió de tots els fitxers de titularitat pública de responsabilitat del Col·legi Oficial.  
DISPOSICIONS FINALS  
Primera  
De la present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en virtut dels articles 130 i següents del Reial Decret 1720/2007, de 21 de desembre, que va aprovar el Reglament de Desplegament de la LOPD, tot aquell fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades, per mitjà del trasllat a través dels models o formularis electrònics publicats a l'efecte per l'Agència Espanyola de Protecció de Dades, d'una còpia de la disposició de creació del fitxer.  
Segona  
La present disposició entrarà en vigor l'endemà de la seua publicació en el diari oficial corresponent.  
València, 27 de maig de 2009.- El president: Francisco Javier Climent Grau.  
ANNEX I  
Creació de fitxers  
I.1) Fitxer: Professionals SICOF  
Descripció: fitxer que conté dades de caràcter personal i d'activitat de les persones que presten servici en les oficines de farmàcia a través del Sistema d'Informació del Col·legi de Farmacèutics de València (SICOF).  
Usos i finalitats:  
- Registre d'agents del sistema col·legial.  
- Autenticació per a la seua participació en el sistema col·legial.  
- Fins científics històrics i estadístics.  
Responsable dels fitxers: Col·legi Oficial de Farmacèutics de València.  
Col·lectiu afectat: professionals de les oficines de farmàcia que utilitzen SICOF.  
Procediment d'arreplega de dades: fitxes d'adscripció, declaracions, documentals o telemàtiques.  
Estructura bàsica i tipus de dades:  
- Dades identificatives: nom i cognoms. DNI/NIF, passaport i/o permís de residència.   
- Dades professionals: farmàcia en la qual presta servicis. Tipus d'agent en el sistema col·legial.  
Cessions previstes:  
- Consells de col·legis autonòmics i col·legis oficials de farmacèutics.  
- Consells i col·legis d'altres professions, quan siga per a l'exercici de competències semblants o quan així es dispose en una llei.  
- Òrgans jurisdiccionals.  
- Administracions general de l'Estat, de les comunitats autònomes i locals i institucions de caràcter públic competents, per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional.  
- Qualsevol altra que resulte de la normativa vigent, amb rang de llei.  
Transferències:  
- Autoritats competents dels estats membres de la Unió Europea, d'origen o d'acollida, dels professionals inscrits.  
- Si és el cas, organismes i entitats internacionals, amb competència en la matèria.  
Unitat o servici davant la qual es pot exercitar el dret d'accés: Secretaria del Col·legi Oficial de Farmacèutics de València.  
Mesures de seguretat: nivell bàsic.   
I.2) Fitxer: Professionals mèdics  
Descripció: fitxer que conté dades de caràcter personal i d'activitat professional dels metges prescriptors de receptes del Sistema Col·legial d'Atenció Farmacoterapèutica.  
Usos i finalitats:  
- Registre de metges.  
- Fins científics històrics i estadístics.  
- Autenticació per a la seua participació en el sistema col·legial.  
Responsable de fitxers: Col·legi Oficial de Farmacèutics de València.  
Col·lectiu afectat: metges facultatius que realitzen prescripcions que donen a lloc a dispensacions de medicaments en el Sistema Col·legial d'Atenció Farmacoterapèutica.  
Procediment d'arreplega de dades: dades contingudes en les receptes mèdiques i en els corresponents col·legis oficials de metges.  
Estructura bàsica i tipus de dades:  
- Dades identificatives: nom i cognoms. DNI/NIF. Número de col·legiat.  
- Dades acadèmiques i professionals: títol. Especialitat. Ocupació, professió, lloc de treball. Col·legi/s d'adscripció de procedència. Direcció professional: inclou telèfon, fax, e-mail i web.  
Cessions previstes:  
- Consells de col·legis autonòmics i col·legis oficials de farmacèutics.  
- Consells i Col·legis d'altres professions, quan siga per a l'exercici de competències semblants o quan així es dispose en una llei.  
- Òrgans jurisdiccionals.  
- Administracions general de l'Estat, de les comunitats autònomes i locals i institucions de caràcter públic competents, per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional.  
- Qualsevol altra que resulte de la normativa vigent, amb rang de llei.  
Transferències:  
- Autoritats competents dels estats membres de la Unió Europea, d'origen o d'acollida, dels professionals inscrits.  
- Si és el cas, organismes i entitats internacionals, amb competència en la matèria.  
Unitat o servici davant la qual es pot exercitar el dret d'accés: Secretaria del Col·legi Oficial de Farmacèutics de València.  
Mesures de seguretat: nivell bàsic.   
I.3) Fitxer: Pacients  
Descripció: fitxer que conté dades de caràcter personal dels pacients, usuaris del Sistema d'Informació del MICOF.  
Usos i finalitats:   
- El fitxer es destina a proporcionar al pacient una adequada atenció farmacoterapèutica, oferint al farmacèutic en el sistema la informació existent en eixe moment necessària per a les tasques d'atenció farmacèutica al pacient.  
Responsable de fitxers: Col·legi Oficial de Farmacèutics de València.  
Col·lectiu afectat: facultatius farmacèutics i usuaris del Sistema Nacional de Salut.  
Procediment d'arreplega de dades: del propi interessat   
Estructura bàsica i tipus de dades:  
- Dades identificatives: nom. Cognoms. SIP. NIF, passaport i/o permís de residència. Data de naixement. Direcció professional: inclou telèfon, fax, e-mail i web.   
- Dades d'atenció farmacoterapèutica: tractaments farmacològics, problemes de salut, dades d'ús en atenció farmacèutica.   
Cessions previstes:   
- Administració sanitària estatal i administració sanitària de la Comunitat Autònoma Valenciana o, si és el cas, MUFACE, MUGEJU, ISFAS.   
- Mútues patronals. col·legis oficials de farmacèutics i, si és el cas, consell de col·legis de la comunitat autònoma corresponent, d'acord amb la Llei 29/2006, de 26 de juliol, de Garanties i Ús Racional dels Medicaments i Productes Sanitaris, i a la Llei 44/2003, de 21 de novembre, d'Ordenació de Professions Sanitàries.   
- Òrgans jurisdiccionals.  
Unitat o servici davant el qual es pot exercitar el dret d'accés: Secretaria del Col·legi Oficial de Farmacèutics de València.  
Mesures de seguretat: nivell alt.


Còpia Permalink ELI